ཁོང་གིས་ངོ་རྒོལ་དགོས་པའི་རྒྱུན་མཚན་སྐོར་གསུང་དོན།རྒྱ་ནག་དམར་པོའི་མནར་གཅོད་གདུག་རྩུབ་འོག་སྨྲ་བརྗོད་དང་ཆོས་དད་རང་དབང་མེད་པ།སོ་སོའི་ས་ཞིང་དང་སྒོ་ཕྱུགས་སོ་སོར་མ་དབང་བས་མི་མང་ཡར་ལངས་ངོ་རྒོལ་བྱས་པ་རེད་ཅེས་དང་།༡༩༦༨ལོའི་ཟླ་༡༡ཚེས་༣ཉིན་མགོ་ལོག་ཁང་གསར་མི་མང་གཙོས་དབལ་ཤུལ་རྨེ་བའི་མི་མང་སོགས་ཀྱིས་མགོ་ལོག་ཁུལ་གཅིག་སྒྲིལ་རྫོང་གི་མཐའ་བསྐོར་ནས་རྫོང་སྲིད་གཞུང་ལ་ཞི་རྒོལ་བྱས།ཞི་རྒོལ་བསྒྲགས་ཡིག་ནང་རྒྱ་རྒྱ་ཡུལ་ལ་འགྲོ་རྒྱུ་དང་།བོད་བོད་ཡུལ་ལ་སྡོད་རྒྱུ།རྒྱ་རིགས་རྣམས་རང་ཡུལ་ལ་ལོགས་དགོས་པའི་བརྡ་ཁྱབ་བཏང་བ་རེད།དེ་བཞིན་དུ་སི་ཁྲོན་གྱི་གཞུང་དམག་བཅིང་གྲོལ་དམག་དང་དམང་དམག་ཟེར་བ་གཉིས་ཀྱིས་༡༩༦༨ལོའི་ཟླ་༩ཚེས་༢༩ཉིན་རྔ་བ་རྫོང་རྨེའུ་རུ་མ་ཡུལ་ཚོའི་གསེར་ཏེའི་ནས་ཉིན་གཅིག་ལ་བོད་མི་༧༡རྐྱེན་ལམ་དུ་བཏང་ཡོད་པ་རེད་ཅེས་དེའི་སྐབས་རྗེས་སུ་འཇུ་བཟུང་བྱས་པ་མང་པོར་སྲོག་ཁྲིམས་དང་ཚེ་བཙོན།ལོ་མང་བཙོན་འཇུག་པའི་མྱོང་ཚོར་སྐོར་གསུངས་སོང་།